కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
శరవేగంగా `రైట్ రైట్` షూటింగ్
సుమంత్ అశ్విన్ హీరోగా మ‌ను ద‌ర్శ‌క‌త్వంలో శ్రీస‌త్య ఎంట‌ర్‌టైన్‌మెంట్స్ బ్యానర్‌పై జె.వంశీకృష్ణ నిర్మిస్తున్న చిత్రం `రైట్ రైట్‌`.
| Updated:
Feb 2, 2016, 10:59PM IST
శరవేగంగా `రైట్ రైట్` షూటింగ్
సుమంత్ అశ్విన్ హీరోగా మ‌ను ద‌ర్శ‌క‌త్వంలో శ్రీస‌త్య ఎంట‌ర్‌టైన్‌మెంట్స్ బ్యానర్‌పై జె.వంశీకృష్ణ నిర్మిస్తున్న చిత్రం `రైట్ రైట్‌`. `బాహుబ‌లి` ఫేమ్ ప్ర‌భాక‌ర్ ఇందులో కీల‌క పాత్రపోషిస్తున్నాడు. పూజా జ‌వేరి నటిస్తున్న ఈ సినిమా ఇటీవలే రెండో షెడ్యూల్ పూర్త‌యింది. ఈ సంద‌ర్భంగా నిర్మాత జె.వంశీకృష్ణ మాట్లాడుతూ ``మా సినిమా తొలి షెడ్యూల్‌ను అర‌కు, ఒడిశాలో 25 రోజులు చిత్రీక‌రించాం. రెండో షెడ్యూల్‌ను జ‌న‌వ‌రి 20 నుంచి 30 వ‌ర‌కు వికారాబాద్‌లో చేశాం. వికారాబాద్‌లోని బ‌స్ డిపో, బ‌స్టాండు, ఫారెస్ట్‌లో కీల‌క స‌న్నివేశాల‌ను తెర‌కెక్కించాం. మూడో షెడ్యూల్‌ను ఈ నెల 20 నుంచి మార్చి 5 వ‌ర‌కు చిత్రీక‌రిస్తాం. దాంతో ఒక పాట మిన‌హా షూటింగ్ మొత్తం పూర్త‌వుతుంది. మిగిలిన ఆ పాట‌ను ఔట్‌డోర్‌లో చిత్రీక‌రిస్తాం. సినిమా మొత్తం పూర్తి చేసి వేస‌విలో విడుద‌ల చేయ‌డానికి స‌న్నాహాలు చేస్తున్నాం. సుమంత్ అశ్విన్ కెరీర్‌లో పూర్తి భిన్న‌మైన సినిమాగా నిలుస్తుంది. మ‌ల‌యాళంలో ఘ‌న విజ‌యం సాధించిన ఓ చిత్రాన్ని తెలుగు నేటివిటీకి అనుగుణంగా మార్పులూ, చేర్పులూ చేసి తెర‌కెక్కిస్తున్నాం. ఎస్‌.కోట నుంచి గ‌విటికి వెళ్లే ఓ ఆర్టీసీ బ‌స్సు ఈ సినిమాలో కీ రోల్ ప్లే చేస్తుంది. కామెడీ, ల‌వ్‌, మిస్ట‌రీ అంశాలున్న చిత్ర‌మిది`` అని తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.